b"\n_START_ARTICLE_\nSistema redundant\n_START_PARAGRAPH_\nUn sistema redundant en enginyeria de computadors, \xc3\xa9s aquell en el que com a m\xc3\xadnim es dupliquen les dades o el maquinari de car\xc3\xa0cter cr\xc3\xadtic que vulgui assegurar davant els possibles errors que puguin sorgir durant l'\xc3\xbas continuat. Es presenta com una soluci\xc3\xb3 als problemes de protecci\xc3\xb3 i fiabilitat. Aquest tipus de sistemes s'encarrega de realitzar el mateix proc\xc3\xa9s en m\xc3\xa9s d'una estaci\xc3\xb3, ja que si per algun motiu alguna deix\xc3\xa9s de funcionar o es col\xc2\xb7laps\xc3\xa9s, immediatament l'altre hauria d'ocupar el seu lloc i realitzar les tasques de l'anterior. Les t\xc3\xa8cniques de redund\xc3\xa0ncia han estat utilitzades per la ind\xc3\xbastria militar i aeroespacial al llarg de molts anys per aconseguir una alta fiabilitat. Una base de dades replicada \xc3\xa9s un exemple de sistema distribu\xc3\xaft redundant.\n_START_SECTION_\nComponents redundants en els ordinadors.\n_START_PARAGRAPH_\nA part dels servidors actuals, que tenen diverses CPU's i m\xc3\xb2duls de mem\xc3\xb2ria, els dispositius redundants en un servidor solen ser els discs durs, les targetes de xarxa i les fonts d'alimentaci\xc3\xb3.\n_START_SECTION_\nSistemes de disc RAID\n_START_PARAGRAPH_\nUn RAID (redundant array of indepedent disk) \xc3\xa9s un conjunt d'unitats de disc que apareixen l\xc3\xb2gicament com si fossin un sol disc. Aix\xc3\xad les dades, distribu\xc3\xafdes en bandes, es divideixen entre dos o m\xc3\xa9s unitats. Aquesta t\xc3\xa8cnica incrementa el rendiment i proporciona una redund\xc3\xa0ncia que protegeix contra la fallada d'un dels discs de la formaci\xc3\xb3. Existeixen implementacions per software i hardware i diferents configuracions RAID, sent les m\xc3\xa9s comunes RAID1, RAID5 i RAID10.\n_START_SECTION_\nTargeta de xarxa\n_START_PARAGRAPH_\n\xc3\x89s el component que comunica el servidor amb els clients. Per tractar de garantir aquesta comunicaci\xc3\xb3, els servidors solen venir amb 2 d'aquests dispositius. Aix\xc3\xb2 \xc3\xa9s aix\xc3\xad no nom\xc3\xa9s per tractar de garantir que la comunicaci\xc3\xb3 no es talli en cas d'error, sin\xc3\xb3 que podem utilitzar 2 o m\xc3\xa9s targetes com si fossin un \xc3\xbanic dispositiu, sumant les seves capacitats (bonding).\n_START_SECTION_\nFonts d'alimentaci\xc3\xb3\n_START_PARAGRAPH_\nAvui en dia els servidors porten com a m\xc3\xadnim dues fonts d'alimentaci\xc3\xb3, que s\xc3\xb3n les encarregades de proporcionar electricitat a l'ordinador. Aquestes fonts d'alimentaci\xc3\xb3 van connectades a diferents sistemes el\xc3\xa8ctrics, per garantir el subministrament, per fallida ja sigui de la mateixa font o del sistema el\xc3\xa8ctric. Aquesta redund\xc3\xa0ncia de la font d'alimentaci\xc3\xb3 no nom\xc3\xa9s afecta els servidors, sin\xc3\xb3 que tamb\xc3\xa9 afecta els routers, els switches, etc.\n_START_SECTION_\nEn el balanceig de c\xc3\xa0rregues\n_START_PARAGRAPH_\nTracta d'evitar els errors produ\xc3\xafts en un servidor amb components redundants i la caiguda d'aquest. Hi ha diferents tipus de configuracions amb diversos servidors (cluster). La m\xc3\xa9s usual \xc3\xa9s el de balanceig de c\xc3\xa0rregues amb toler\xc3\xa0ncia a errors. En aquest tipus de cl\xc3\xbasters, no nom\xc3\xa9s intenta que els servidors no fallen, sin\xc3\xb3 que si necessitem m\xc3\xa9s recursos per a proporcionar un servei, podem incorporar nous servidors que incrementin la capacitat de proc\xc3\xa9s del cl\xc3\xbaster._NEWLINE_Un exemple amb cluster amb balanceig de c\xc3\xa0rregues connectat a un gabinet de discs (disk array) per emmagatzemar la informaci\xc3\xb3. T\xc3\xadpic \xc3\xbas per a servidors de fitxers i web. Com la majoria d'aquests servidors estan en linux, el projecte m\xc3\xa9s important en aquest sistema sobre el balanceig \xc3\xa9s el Linux Virtual Server (LVS)."